การเสนอหนังสือ 


การเสนอหนังสือ  คือ  การนำหนังสือที่ดำเนินการชั้นเจ้าหน้าที่เสร็จแล้ว  เสนอต่อผู้บังคับบัญชาเพื่อพิจารณา  บันทึก สั่งการ ทราบและลงชื่อ


การเสนอหนังสือ  ให้เสนอไปตามสายการปฏิบัติงาน  ตามลำดับชั้นผู้บังคับบัญชา  ยกเว้นกรณีดังต่อไปนี้


1.

เรื่องที่มีการกำหนดชั้นความเร็วหรือเฉพาะเจาะจงถึงบุคคล  ให้เสนอโดยตรงได้  แต่ต้องรายงานให้ผู้บังคับบัญชาทราบด้วย


2.

เรื่องที่มีกฎหมาย กฎ ข้อบังคับ  ระเบียบ  กำหนดไว้โดยเฉพาะ  เช่น เรื่องร้องเรียน การกล่าวหาหรืออุทธรณ์คำสั่งต่อผู้บังคับบัญชาชั้นเหนือขึ้นไป


วิธีเสนอหนังสือ  เจ้าหน้าที่ผู้รวบรวมเรื่องเสนอ  ควรแยกหนังสือที่เสนอออกเป็นประเภท ๆ ดังนี้




(
เรื่องเพื่อพิจารณา




(
เรื่องเพื่อทราบ




(
เรื่องที่ต้องสั่งการ




(
เรื่องเพื่อลงนาม

เรื่องลับ  ให้แยกปฏิบัติตามระเบียบว่าด้วยการรักษาความลับของทางราชการ  พ.ศ. 2544 โดยมีหัวหน้างานบริหารและธุรการ เป็นนายทะเบียนข้อมูลข่าวสารลับ  ซึ่งรับผิดชอบและดำเนินการเกี่ยวกับข้อมูลข่าสารลับ ประกอบด้วย ทะเบียนรับ ทะเบียนส่ง  และทะเบียนควบคุมเอกสารลับซึ่งจะกล่าวรายละเอียดต่อไป

เรื่องด่วน  ด่วนมาก  ด่วนที่สุด  ให้แยกออกปฏิบัติโดยเร็วและรีบเสนอผู้บังคับบัญชาทันที
           
เรื่องที่เกี่ยวกับประชาชน   ควรตอบให้ทราบโดยเร็ว  ตามกำหนดระยะเวลาที่กำหนดไว้


การเสนอหนังสือ  ต้องใส่แฟ้มเรียงตามลำดับ  โดยแยกตามลักษณะความสำคัญของเรื่อง  เรื่องที่ต้องพิจารณาก่อน ไว้ข้างหน้า   จัดให้สะดวกในการพิจารณา  โดยมีเอกสารประกอบการพิจารณาให้พร้อมและต้องจัดให้เป็นระเบียบเพื่อให้พลิกดูได้ทันที  ลักษณะการจัดเรียงหนังสือเสนอ  ให้เรียงลำดับขึ้นมา   เมื่อมีการบันทึกขึ้นมาใหม่  ให้เรียงซ้อนไว้ข้างหน้าเป็นลำดับ ผู้บังคับบัญชาจะเห็นบันทึกหลังสุดมาก่อน และเพื่อความสะดวกในการพิจารณา   ควรใส่หมายเลข 1 2 3 กำกับไว้ ตามลำดับความเห็นด้วย โดยเขียนตัวเลขอยู่ภายในวงกลม ถ้าเรื่องที่เสนอมีหลายแผ่น  เพื่อให้เกิดความเรียบร้อยและป้องกันการสูญหาย  ให้เย็บติดกันให้เรียบร้อยที่มุมบนด้านซ้ายมือให้ขนานกับสันหนังสือ
                 ในกรณีที่มีหนังสือราชการมาก ควรแยกเป็นประเภทละแฟ้ม หากมีหนังสือราชการน้อย อาจใช้แฟ้มเดียวก็ได้ ควรมีบันทึกย่อไว้ว่าในแฟ้มมีเรื่องอะไรบ้าง เมื่อรับแฟ้มคืนจะได้ตรวจสอบว่าเรื่องได้รับการพิจารณาสั่งการ หรือลงชื่อครบถ้วน เรื่องใดถูกนำออกจากแฟ้มไปเพื่อเอาไว้พิจารณา ในกรณีที่ผู้บังคับบัญชานำเรื่องออกจากแฟ้มไปพิจารณาควรเขียนบันทึกสอดไว้ในแฟ้มแทนที่เรื่องที่นำออกไปด้วย

